b"\n_START_ARTICLE_\nPubarquia\n_START_PARAGRAPH_\nLa pubarquia es refereix a la primera manifestaci\xc3\xb3 de borrissol p\xc3\xbabic en un p\xc3\xbaber. La pubarquia \xc3\xa9s un dels canvis f\xc3\xadsics de la pubertat, i pot succeir que siga independent d'una completa pubertat.\n_START_SECTION_\nNenes\n_START_PARAGRAPH_\nA les nenes el borrisol comen\xc3\xa7a a apar\xc3\xa8ixer-les al costat dels llavis majors, entre els nou i els onze anys. A poc a poc, en uns mesos, com a molt un any, la superf\xc3\xadcie amb borrissol es va estenent a tota la vulva, del centre cap enfora.\n_START_SECTION_\nNens\n_START_PARAGRAPH_\nAls nens, la pubarquia implica l'augment dels nivells d'andr\xc3\xb2gens de la gl\xc3\xa0ndula suprarenal o dels testicles, per\xc3\xb2 accidentalment pot resultar d'una exposici\xc3\xb3 d'un xiquet a un anab\xc3\xb2lic esteroide._NEWLINE_Quan la pubarquia es presenta prematurament (a principis o a edat mitjana de la inf\xc3\xa0ncia), es registra com una prematura pubarquia i \xc3\xa9s passible d'una avaluaci\xc3\xb3 diagn\xc3\xb2stica. L'adrenarquia prematura \xc3\xa9s la causa m\xc3\xa9s comuna d'aquesta prematura pubarquia. Causes rares poden ser pubertat preco\xc3\xa7, hiperpl\xc3\xa0sia cong\xc3\xa8nita adrenal, i tumors productors d'andr\xc3\xb2gens de les adrenals o de les g\xc3\xb2nades. Quan hi ha adrenarquia, han d'estudiar-se possibles condicions patol\xc3\xb2giques, i el terme pubarquia prematura a\xc3\xafllada s'usa per a descriure un desenvolupament inexplicat de borrissol p\xc3\xbabic a edat prematura sense altres canvis hormonals o f\xc3\xadsics de la pubertat."